CCET เด้งแรงกว่า 11% รับกำไร Q3 เพิ่มเกิน 120% เก็ง Q4 ยอดขายโตต่อเนื่อง
CCET เด้งแรงกว่า 11% รับกำไร Q3 เพิ่มเกิน 120% เก็ง Q4 ยอดขายโตต่อเนื่อง โดย ณ เวลา 10.07 น.อยู่ที่ 3.54 บาท บวก 0.38 บาท หรือ 12.03% มูลค่าการซื้อขาย 26.60 ล้านบาท 
11 พ.ย. 2558

ผู้สื่อข่าวรายงานว่า ราคาหุ้น บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) หรือ CCET ณ เวลา 10.07 น.อยู่ที่ 3.54 บาท บวก 0.38 บาท หรือ 12.03% มูลค่าการซื้อขาย 26.60 ล้านบาท  โดยเปิดตลาดที่ 3.42 บาท ปรับตัวขึ้นแตะระดับสูงสุด 3.54 บาท และต่ำสุดที่ 3.42 บาท
โดย CCET รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 479.25 ล้านบาท หรือมีกำไรสุทธิ 0.11 บาทต่อหุ้น เพิ่มขึ้น 124% จากช่วงเดียวกันของปีก่อนที่มีกำไรสุทธิ 213.49 ล้านบาท หรือมีกำไรสุทธิ 0.05 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.10 พันล้านบาท หรือ 0.24 บาทต่อหุ้น เพิ่มขึ้น 138% จากช่วงเดียวกันของปีก่อนที่มีกำไรผลสุทธิ 460.08 ล้านบาท หรือ 0.10 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากการเติบโตของยอดขายระหว่างไตรมาส เนื่องจากการขยายโรงงาน ทำให้สามารถรองรับการผลิตที่เพิ่มมากขึ้น ด้วยเหตุนี้บริษัทคาดหวังว่าจะสามารถยกระดับผลการดำเนินงานให้ดียิ่งขึ้นในงวดถัดไป